Thomas Jacobsen (offiser)

Thomas Jacobsen (født 3. mai 1909 i Moss, død 26. juni 1971) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset med sverd, Norges høyeste utmerkelse. Etter krigen var han havnefogd i Kristiansand og havnesjef i Oslo.

 Utenriksfart 
Jacobsen utdannet seg til sjøoffiser i Horten.Aftenposten, 28. januar 1992, s. 8. I 1931 ble han vernepliktig offiser og året etter tok han radioskole.Bjørn Steenstrup: Hvem er hvem? 1964, Oslo: Aschehoug, 1964, s. 299. Fra 1932 til 1939 seilte han som styrmann. Han var ansatt i Fred. Olsen og seilte i passasjertrafikk på Newcastle.

 Andre verdenskrig 
Under andre verdenskrig tjenestegjorde Jacobsen som offiser i de norske styrkene i Storbritannia, hovedsakelig som sjef for minesveipere og korvetter. Norge overtok 23. oktober 1941 den britiske korvetten «Rose», som var stasjonert i Renfrew i Skottland.Arne Hartmark: Atlanterhavsslaget og de norske korvettene, Oslo: Norsk maritimt forlag, 1990, s. 21. Jacobsen var sjef på «Rose» fra oktober 1941 til mai 1943.Atlanterhavsslaget og de norske korvettene, s. 125. «Rose» tjenestegjorde som eskorte for Atlanterhavskonvoier og Jacobsen ledet fartøyet i kamp.Se eksempelvis Atlanterhavsslaget og de norske korvettene, s. 63ff. Han var deretter sjef på «Potentilla»Atlanterhavsslaget og de norske korvettene, s. 132. før han fra april til desember 1944 var han sjef på korvetten «Tunsberg Castle».Atlanterhavsslaget og de norske korvettene, s. 129. Med disse skipene deltok Jacobsen også i operasjoner på norskekysten.

 Havnefogd og havnesjef 
Etter krigen gikk Jacobsen over i sivil skipsfart. I 1946 ble han havefogd i Kristiansand, der han var til 1955. Som havnefogd sto Jacobsen i spissen for moderniserings- og utbyggingsarbeider i Kristiansand havn.Verdens Gang, 28. januar 1955, s. 8. I 1955 ble Jacobsen utnevnt til havnesjef i Oslo og også her ledet han arbeidet med å bygge ut og modernisere havnen.

Jacobsen beholdt tilknytningen til Sjøforsvaret og var i 1949 sjef for jageren KNM «Oslo». Han ledet i 1952 kommisjonen for overtakelse av orlogsfartøyer fra USA.

Fra 1955 var han også medlem av Kristiansand bystyre. Jacobsen var også formann i styret for skoleskipet «Christian Radich».

 Utmerkelser 
Kapteinløytnant Jacobsen ble i statsråd 13. mai 1943 tildelt Krigskorset med sverd «for tapperhet og fremrakende ledelse av sitt fartøy, korvetten «Rose», under mange vellykkede angrep på ubåter under eskortetjeneste i Atlanterhavet i 1942.»Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 99. «Rose» hadde da hatt 175 døgn i sjøen under eskortering av åtte konvoier over Atlanterhavet. Fartøyet hadde i 1942 gjort angrep mot 17 fiendtlige ubåter, med en ubåt antagelig senket og andre sterkt skadet. Jacobsen var for innsatsen tidligere hedret med den norske Krigsmedaljen og den britiske Distinguished Service Cross.Krigskorset og St. Olavsmedaljen med ekegren, s. 100.thumb|Jacobsen mottok Krigskorset med sverd, Norges høyeste utmerkelse |187x187pxJacobsen ble for sin krigsinnsats også hedret med Deltagermedaljen og Haakon VIIs 70-årsmedalje.  Av britene ble han også tildelt 1939–1945 Star, Atlantic Star og France and Germany Star. Jacobsen ble også dekorert med den britiske Victoriaordenen, ble utnevnt til ridder av Den islandske falkeorden og til kommandør av den thailandske Den hvite elefants orden.

 Referanser 

Kategori:Norske kapteinløytnanter
Kategori:Norsk militært personell under andre verdenskrig
Kategori:Krigskorset
Kategori:Krigsmedaljen
Kategori:Deltagermedaljen
Kategori:Haakon VIIs 70-årsmedalje
Kategori:Distinguished Service Cross
Kategori:Den islandske falkeorden
Kategori:Personer fra Moss kommune
Kategori:Artikler i sjøfart-prosjektet